
PËR PËRCAKTIMIN E ÇMIMEVE TË SHITJES ME PAKICË TË ENERGJISË ELEKTRIKE NGA KESH SHA PËR KONSUMATORËT FUNDORË PËR PERIUDHËN 1 JANAR  2007 – 31 DHJETOR 2007

Në mbështetje të neneve 8, pika 2 germa “b”, 9,   26, pika 1,  27 dhe 28 të ligjit nr.9072, datë 22.5.2003 “Për sektorin e energjisë elektrike”, vendimeve të Bordit të Komisionerëve nr.28, datë 24.6.2005, nr.29, datë 24.6.2005, nr.30, datë 24.6.2005, përkatësisht “Metodologjitë e llogaritjes së tarifave për kompaninë publike të gjenerimit, të llogaritjes së tarifave të shpërndarjes së energjisë elektrike dhe të llogaritjes së tarifave të shitjes te klientët tariforë”,  Bordi i Komisionerëve të Entit Rregullator të Sektorit të Energjisë Elektrike (ERE), në mbledhjen e tij të datës 14.12.2006, pasi shqyrtoi dhe analizoi kërkesën e paraqitur nga shoqëria KESH sh.a.,  për miratimin e çmimeve të shitjes me pakicë të energjisë elektrike për konsumatorët fundorë për periudhën 1 janar 2007–31 dhjetor 2007,  

VENDOSI:

1. Të mos miratojë kërkesën e  KESH sh.a.  për rritjen e çmimeve të energjisë elektrike për vitin 2007, sipas aplikimit të bërë në datën 15.9.2006.  
2. Çmimet e shitjes me pakicë të energjisë elektrike nga KESH sh.a.,  për konsumatorët fundorë për periudhën  1 janar 2007–31 dhjetor 2007, të jenë sipas vendimit të Bordit të Komisionerëve të ERE-s nr.32, datë 26.5.2006  (tabela bashkëlidhur  këtij vendimi).
Ky vendim hyn në fuqi pas botimit në Fletoren Zyrtare.

KRYETARI I ERE-S
Bujar Nepravishta

ÇMIMET E SHITJES SË ENERGJISË ELEKTRIKE TË APROVUARA NGA ERE PËR PERIUDHËN 1 JANAR–31 DHJETOR 2007

	KATEGORITË E KONSUMATORËVE
	Çmimi (lekë/kWh)

	
	

	Konsumatorë të furnizuar në TL (400/ 220/110 kV)  me asete të zotëruara nga vetë konsumatori
	4.50

	Konsumatorë të furnizuar në TM (35,20, 10, 6 kV)
	

	Buxhetorë 
	9.40

	Ujësjellës buxhetorë
	7.00

	Ujësjellës jobuxhetorë
	7.00

	Ujësjellës pivatë
	7.00

	Industri private
	7.00

	Industri jobuxhetore
	7.00

	Jobuxhetorë të tjerë, matur në TM
	7.00

	Jobuxhetorë të tjerë, matur në TU
	7.00

	Privatë të tjerë, matur në TM
	7.00

	Privatë të tjerë, matur në TU
	7.00

	Prodhues mielli dhe buke
	7.00

	Stacione pompimi
	7.00

	Institucione fetare
	7.00

	Media
	7.00

	Konsumatorë të furnizuar në TU (0.4 kV)
	

	Buxhetorë
	10.00

	Ujësjellës buxhetorë
	7.50

	Ujësjellës jobuxhetorë
	7.50

	Ujësjellës pivatë
	7.50

	Industri jobuxhetore
	8.00

	Jobuxhetorë të tjerë
	8.00

	Privatë
	8.00

	Prodhues mielli dhe buke
	7.50

	Stacione pompimi
	7.50

	Institucione fetare
	8.00

	Media
	8.00

	Konsumatorë familjarë
	7.00



Shënim. Energjia e përdorur për ambientet e përbashkëta (ndriçim shkalle, pompe, ashensor, etj.) do të faturohet me 7 lekë/kWh.













